Diari Oficial de la Generalitat Valenciana


Sumari del DOGV 152, del 22-03-1984 (1984/802780)

REIAL DECRET 3551/1983, de 28 de desembre, sobre valoració definitiva i ampliacions de mitjàns adscrits als serveis traspassats a la Comunitat Valenciana en matèria de treball.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/12/28/3551/dof/vci/html**

### Dades del document

Número de DOGV
:   152

Data del DOGV
:   22-03-1984

Secció del DOGV
:   DISPOSICIONS GENERALS

Número del document
:   1984/802780


Data del document
:   28-12-1983

Organisme emissor
:   Presidència del Govern

Tipus de document
:   Reial decret

Reial Decret 3551/1983, de 28 de desembre, sobre valoració definitiva i ampliació de mitjans adscrits als serveis traspassats a la Comunitat Valenciana en matèria de treball.  
Per Llei Orgànica 5/1982, d?1 de juliol fou aprovat l'Estatut d'Autonomia de la Comunitat Valenciana, a l'empar del qual s'aprovà el Reial Decret 4105/1982, de 29 de desembre, pel qual es traspassaven funcions i serveis de l'Administració de l'Estat en matèria de treball.   
Atesa la complexitat tècnica dels treballs conduents a la valoració del cost efectiu dels serveis traspassats, els Reials Decrets publicats fins avui han anat acompanyats d'una valoració provisional, i recentment ha estat aprovada la valoració definitiva dels traspassos esmentats dins les corresponents Comissions Mixtes de Transferències.   
L'obtenció d'aquesta valoració definitiva comporta la necessitat d'ampliar determinats mitjans personals i patrimonials relacionats amb els traspassos esmentats.   
Es per tot això que la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana adoptà, en la reunió del dia 22 de desembre de 1983, l'acord oportú amb les relacions annexes, que s'aprova mitjançant aquest Reial Decret.   
En atenció a aquestes consideracions, a proposta dels Ministres de Treball i Seguretat Social i d'Administració Territorial, i prèvia deliberació del Consell de Ministres en la reunió del dia 28 de desembre de 1983,   
DECRETE:   
Article 1.r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983, sobre valoració definitiva del cost efectiu dels serveis traspassats i ampliació de mitjans patrimonials i personals transferits a la Comunitat Valenciana en matèria de treball pel Reial Decret 4105/1982, de 29 de desembre.   
Article 2.n  
Conseqüentment, queden traspassats a la Comunitat Valenciana els béns i personal que figuren en les relacions adjuntes a l'acord de la Comissió Mixta esmentada, en els termes i condicions que s'hi especifiquen, i en les quals es consignen degudament identificats i separats els mitjans que es traspassen referents a l'ampliació.   
Article 3.r  
Els traspassos a que fa referència aquest Reial Decret tindran efectivitat a partir del dia indicat en l'acord de la Comissió Mixta.   
Article 4.t  
Aquest Reial Decret entrarà en vigor el mateix dia en què siga publicat al "Butlletí Oficial de l'Estat".   
Donat a Baqueira Beret el 28 de desembre de 1983.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Juan Soler Ferrer, Secretari accidental, i la Sra. Maria Blanca Blanquer Prats, Secretaria de la Comissió Mixta prevista en la disposició transitòria quarta de l'Estatut d'Autonomia per a la Comunitat Valenciana,   
CERTIFIQUEN:   
Que en la sessió plenària de la Comissió celebrada el dia 22 de desembre de 1983 fou adoptat acord sobre valoració definitiva del cost efectiu dels serveis traspassats i ampliació dels mitjans que foren traspassats a la Comunitat Valenciana en matèria de treball pel Reial Decret 4105/1982, de 29 de desembre, en els termes que a continuació s'expressen:   
A) Normes estatutàries i legals en què s'empara la valoració definitiva i ampliació dels mitjans traspassats.   
El present acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en la qual es preveu el traspàs dels serveis inherents a les competències que segons l'Estatut pertoquen a l'esmentada Comunitat Autònoma, així com el dels pertinents mitjans patrimonials, personals i pressupostaris, i de l'altra, en el Reial Decret 4015/1982, de 29 de desembre, que regula el funcionament de la Comissió Mixta de Transferències prevista en la indicada disposició transitòria quarta de l'esmentat Estatut d'Autonomia i determina les normes i el procediment a què han d'ajustar-se els traspassos de l'Administració de l'Estat a la Comunitat Valenciana.   
B) Mitjans patrimonials, personals i pressupostaris que s'amplien.   
B.1 Béns, drets i obligacions. S'amplien els mitjans patrimonials traspassats a la Comunitat Valenciana, en virtut dels Reials Decrets susdits, amb el traspàs de béns, drets i obligacions que es relacionen en l'inventari detallat a la relació adjunta número 1. Aquests traspassos es formalitzaran d'acord amb el que estableix la disposició transitòria quarta de l'Estatut d'Autonomia i altres disposicions aplicables en cada cas.   
B.2 Personal i llocs de treball vacants. 1. Es modifiquen els mitjans personals traspassats a la Comunitat Valenciana, en virtut dels Reials Decrets esmentats anteriorment, amb el traspàs del personal que nominalment és referenciat en la relació adjunta número 2.   
2. Aquest personal passarà a dependre de la Comunitat Autònoma corresponent en els termes legalment previstos per l'Estatut d'Autonomia i les altres normes aplicables en cada cas, i en les mateixes circumstàncies que s'especifiquen en la relació adjunta número 2 i amb el seu número de Registre de Personal.   
3. Els llocs de treball vacants que es traspassen, dotats pressupostàriament, són els que es detallen en les relacions adjuntes numero 2, amb indicació del Cos o Escala a què estan adscrits o assimilats, nivell orgànic i dotació pressupostària corresponent.   
4. La Subsecretaria del Ministeri de Treball i Seguretat Social notificarà als interessats el traspàs i la seua nova situació administrativa tan prompte com el Govern aprove el present acord per Reial Decret. Igualment trametrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers referits a les quantitats acreditades durant 1982, procedint l'Administració de l'Estat a modificar les plantilles orgàniques i pressupostàries en funció dels traspassos efectuats.   
B.3 Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1982, correspon als serveis traspassats a la Comunitat s'eleva definitivament a 205.230 milers de pessetes, segons detall que figura en la relació 3.1.   
2. El cost efectiu que figura detallat en els quadres de valoració 3.1 serà finançat en els exercicis futurs de la forma següent:   
Transitòriament, mentre que no entre en vigor la corresponent Llei de Participació en els Tributs de l'Estat, mitjançant la consolidació en la Secció 32.ª dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals previstos en cada Llei Pressupostària.  
Milers de pessetes de 1982  
a) Costos bruts:  
Despeses de personal 187.613  
Despeses de funcionament 16.422  
Inversions per a conservació, millora i substitució 1.195  
   
Total 205.230  
b) A deduir:  
Recaptació anual per taxes i altres ingressos   
   
Total 205.230  
Les possibles diferències que es produesquen durant el període transitori, a què es refereix l'apartat anterior respecte del finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant d'una Comissió de liquidació que es constituirà al Ministeri d'Economia i Hisenda.   
C) Data d'efectivitat de l'ampliació de mitjans.   
L'ampliació dels mitjans personals i patrimonials a què fa referència aquest acord tindrà efectivitat a partir de l'entrada en vigor del Reial Decret pel qual s'aprova aquest acord.   
I perquè conste, expedim la present certificació a Madrid, el 22 de desembre de 1983. Els Secretaris de la Comissió Mixta, Juan Soler Ferrer i Maria Blanca Blanquer Prats.   
Veure imatge


Còpia Permalink ELI